Sedia mulakan normal baharu
AKUN GIMAN  SIBU: Persatuan Pemilik Kedai Kopi dan Restoran Sibu bersedia
untuk memulakan normal baharu dalam pengendalian premis makanan ketika Perintah
Kawalan Pergerakan Bersyarat (PKPB) seperti diumumkan Perdana Menteri Tan Sri
Muhyiddin Yasin, semalam.  Pengerusinya, Tong
Ing Kok menyatakan kesediaan mereka untuk mematuhi prosedur operasi standard
(SOP) dalam PKPB. “Kami akan
mematuhi SOP Kerajaan dalam menyediakan pemakanan dan minuman. “Kami akan
mengutamakan kebersihan dan memastikan meja disusun sekurang-kurangnya dua
meter supaya ada jarak yang selamat antara pelanggan,” jelasnya kepada
pemberita semalam. Katanya, mereka
juga akan menetapkan garisan berukuran satu meter antara satu sama lain di
hadapan juruwang untuk memastikan pelanggan mengamalkan penjarakan sosial
ketika membuat pembayaran. Dalam
perkembangan lain, Tong berpendapat perjalanan antara daerah tidak dilonggarkan
pada masa ini kecuali untuk pengangkutan kargo. “Kemasukkan
orang luar ke ke Sibu harus disekat buat sementara ini kerana Sibu kini berada
di dalam Zon hijau,” ujarnya. Sehingga kini,
Persatuan Pemilik Kedai Kopi dan Restoran Sibu kini mempunyai lebih daripada
300 ahli. Pengumuman yang dibuat oleh Perdana Menteri Tan Sri Muhyiddin Yasin mengenai perlunya membuka semula
kegiatan ekonomi dengan melonggarkan Perintah Kawalan Pergerakan (PKP). Meskipun Timbalan Ketua Menteri, Datuk Amar Douglas Uggah Embas berkata Kerajaan
Sarawak belum bersedia melaksanakan kelonggaran PKPB seperti diumumkan Pedana
Menteri kerana Kerajaan Negeri perlu mengkaji dengan teliti sebelum membenarkan
sebahagian besar aktiviti ekonomi dan sosial dibernarkan beroperasi mulai Isnin
(4 Mei) ini. Uggah turut menyatakan Kerajaan Sarawak menghormati sepenuhnya
pengumuman Perdana Menteri.  Pada masa sama, kerajaan Sarawak memutuskan untuk mengkaji
implikasi pembukaan semula kegiatan ekonomi itu dengan meneliti sektor mana
yang akan dibuka, bila dan tempoh masa mereka akan dibenarkan untuk beroperasi. 
See author's posts
